CELEX: 62013TN0410
Language: hr
Date: 2013-08-06 00:00:00
Title: Predmet T-410/13: Tužba podnesena 6. kolovoza 2013. — Bitiqi i dr. protiv Komisije i dr.

9.11.2013   
            
            
               HR
            
            
               Službeni list Europske unije
            
            
               C 325/31
            
         Tužba podnesena 6. kolovoza 2013. — Bitiqi i dr. protiv Komisije i dr.
   (Predmet T-410/13)
   2013/C 325/55
   Jezik postupka: francuski
   
      Stranke
   
   
      Tužitelji: Burim Bitiqi (London, Ujedinjena Kraljevina), Arlinda Gjebrea (Priština, Republika Kosovo), Anna Gorska (Varšava, Poljska), Agim Hajdini (London), Josefa Martínez Estéve (Valencija, Španjolska), Denis Vasile Miron (Bukurešt, Rumunjska), James Nicholls (Swindon, Ujedinjena Kraljevina), Zornitsa Popova Glodzhani (Varna, Bugarska), Andrei Mihai Popovici (Bukurešt) i Amaia San José Ortiz (Llodio, Španjolska) (zastupnici: A. Coolen, J.-N. Louis, É. Marchal i D. Abreu Caldas, odvjetnici)
   
      Tuženici: Europska komisija; Eulex Kosovo i Europska služba za vanjsko djelovanje (ESVD)
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               proglasi i presudi,
               
                           —
                        
                        
                           poništavaju se odluke od 27. svibnja i 2. srpnja 2013. o neobnavljanju ugovora s tužiteljima,
                        
                     
                           —
                        
                        
                           tuženiku se nalaže snošenje troškova.
                        
                     
         
      Tužbeni razlozi i glavni argumenti
   
   U prilog osnovanosti tužbe tužitelji ističu pet tužbenih razloga.
   
               1.
            
            
               Prvi tužbeni razlog tiče se povrede načela savjetovanja s predstavnicima zaposlenika, s obzirom na to da su zaposlenici obaviješteni o posljedicama odluke o preustrojavanju misije Eulex Kosovo tek nakon što je ta odluka donesena te da su se nadređeni odbili savjetovati s predstavnikom sindikata.
            
         
               2.
            
            
               Drugi tužbeni razlog tiče se povrede zaštite radnika u okolnostima kolektivnog otkazivanja u mjeri u kojoj bi u odnosu na svakog radnika koji je višak trebalo primijeniti pravo na snazi u matičnoj državi tog radnika, što bi rezultiralo značajnim razlikama u pravilima i zaštiti koja im se pruža.
            
         
               3.
            
            
               Treći tužbeni razlog tiče se zloporabe prava kod primjene uzastopnih ugovora na određeno vrijeme.
            
         
               4.
            
            
               Četvrti tužbeni razlog tiče se povrede načela jednakosti postupanja i nediskriminacije između „seconded” i „contractred” kategorije radnika u mjeri u kojoj se ukidanje radnih mjesta u stvarnosti odnosilo isključivo na radnike koji pripadaju „contracted” kategoriji zaposlenika, dok je „seconded” zaposlenicima pružena mogućnost raspoređivanja na drugo radno mjesto.
            
         
               5.
            
            
               Peti tužbeni razlog, koji se odnosi na jednog od tužitelja, tiče se povrede članka 8. Europske socijalne povelje, s obzirom na to da je ta tužiteljica bila obaviještena o pobijanoj odluci tijekom trudnoće, dok je bila na rodiljinom dopustu.